यूपी रोडवेज बसों में लगेंगे पैनिक बटन, दबाते ही 'बचाओ..बचाओ' का होगा शोर  
योगी सरकार बसों में पैनिक बटन सुविधा शुरू करने जा रही है
बसों में तीन-तीन सीसीटीवी कैमरे भी लगाए जाएंगे
यह बटन ब्लूटूथ या वायर के जरिये आइपी से जुड़ा होगा
चार जगह पहुंचेगी डिस्ट्रेस कॉल : बस में पैनिक बटन दबते ही आइपी कंट्रोलर एक साथ चार जगह डिस्ट्रेस कॉल भेज देगा. घटना के पास के रोडवेज कंट्रोल रूम, महिलाओं की सुरक्षा के लिए खास तौर पर परिवहन निगम में बनाई जा रही आदिशक्ति फोर्स के कंट्रोल रूम, परिवहन निगम के इंटरसेप्टर वाहन और डायल 100 के वाहन को डिस्ट्रेस कॉल के तौर पर बीप के अलावा जीपीएस के जरिये बस का नंबर और लोकेशन के साथ ही बस के भीतर के घटना से जुड़े चित्र भी तुरंत प्राप्त हो जाएंगे. इसके बाद इन सभी का लक्ष्य कम से कम समय में बस तक पहुंचना होगा और दोषी सबके निशाने पर आ जाएगा.